	MOK Fogorvosok Területi Szervezete
1068 Budapest, Szondi u. 100.
Telefon: 06-1-353-2188 Fax: 06-1-269-1876
E-mail: kamara@fogorvos.hu
	[image: image1.jpg]MAGYAR ORVOSI KAMARA





	
	
	




Dr. Szikora János részére 
elnök
Adó- és Pénzügyi Ellenőrzési Hivatal
Budapest,

Széchenyi u. 2.

1054

Tisztelt Elnök Úr!

A Magyar Orvosi Kamara Fogorvosok Területi Szervezete (1068 Budapest, Szondi u. 100.) képviseletében fordulok Önhöz az alábbi kérdéssel:

Az általános forgalmi adóról szóló 2007. CXXVII. törvénynek a fogorvosi szolgáltatásokra való alkalmazásával kapcsolatban merültek fel kételyek a fogorvosok könyvvezetését, adózási ügyeinek intézését végző pénzügyi szakemberek körében. A 2008. január 1-jén hatályba lépett törvény 85. § meghatározza, taxatíve felsorolja, melyek azok a tevékenységek, amelyek men​tesek az általános forgalmi adó alól, a tevékenység közérdekű jellegére tekintettel. Itt az e) pontban megtalálható, hogy mentes az adó alól „az a szolgáltatá nyújtás és az ahhoz szoro​san kapcsolódó termékértékesítés, amelyet humán fogorvosi, fogtechnikusi tevékenységet végző — ilyen minőségében — teljesít;”  így egyértelműnek látszik a helyzet, mely szerint — ahogy eddig, ezután is — mentes az adó alól a humán fogorvosi szolgáltatás.
Ugyanakkor, figyelemmel arra, hogy a mentesség a tevékenység közérdekű jellegére tekin​tettel illeti meg a felsorolt szolgáltatásokat, a pénzügyi szakembereket elbizonytalanítja a helyzet értelmezésében az a körülmény, hogy a felsorolásban több helyen szerepel a tevé​kenységekkel összefüggésben, hogy azok akkor adómentesek, ha a szolgáltatást közszolgál​tató nyújtja. A törvény 85. § (4) bekezdése meghatározza, ki minősíthető közszolgáltatónak. A felsorolás g) pontja alapján a fogorvosok, illetve az általuk nyújtott szolgáltatások egy része ebbe a körbe tartozik, ugyanakkor a szolgáltatók szolgáltatásaik nagy részét nem társadalom​biztosítási jogviszony alapján nyújtják betegeiknek, ügyfeleiknek így nem is minősülhetnek a hivatkozott pont alapján közszolgáltatónak.
Fentiek alapján kérem tisztelt Elnök Urat, szíveskedjék állást foglalni, hogy a humán fogor​vosi szolgáltatások mindenképpen mentesek-e az általános forgalmi alól a 2007. évi CXXVII. törvény 85. § e) pontja alapján, vagy csak az ugyanezen szakasz (4) bekezdésében meghatáro​zott közszolgáltatók által nyújtott ilyen szolgáltatás esetében áll fenn az adómentesség.

Várom mielőbbi szíves válaszát, állásfoglalását a kérdésben.

Budapest, 2008. január 21.
Tisztelettel:

Dr. Hermann Péter

